Stesen MRT Taman Naga Emas

Stesen MRT Taman Naga Emas ialah stesen Transit Aliran Deras (MRT) di Taman Naga Emas, Kuala Lumpur yang menjadi tempat perkhidmatan MRT Laluan Putrajaya (PYL). Stesen ini telah dibuka rasmi pada 16 Mac 2023 dibawah pembukaan Fasa 2 laluan tersebut. Ia terletak di antara Stesen MRT Kuchai dan Stesen MRT Sungai Besi serta mempunyai kod stesen iaitu PY28. Seperti kebanyakan stesen MRT di kawasan Lembah Klang, struktur stesen ini adalah bertingkat.

 Sejarah 
Pada 15 September 2016, MRT Corp telah mengumukan bahawa stesen Taman Naga Emas akan menjadi sebahagian daripada cadangan jajaran stesen Laluan Sungai Buloh-Serdang-Putrajaya (kini Laluan Putrajaya), melalui video yang ditayangkan secara rasmi di Youtube, bertajuk "MRT Sungai Buloh-Serdang-Putrajaya (SSP) Line Alignment Video". Stesen MRT  Taman Naga Emas terletak sektor pakej projek landasan kereta api Laluan Putrajaya bertingkat selatan. Kod awal untuk pembinaan struktur stesen ini ialah S24.

Stesen MRT Taman Naga Emas adalah dibawah kontrak S204. Pembinaan struktur stesen termasuk aras legar, aras platform, aras jalan seperti pintu stesen, laluan pejalan kaki dan lain-lain bagi kontrak S204 telah dianugerahkan kepada syarikat WCT Holdings Berhad, pada September 2017 dengan jumlah sebanyak RM199.5 juta. Kontrak S204 juga merangkumi pembinaan struktur dan kerja berkaitan di stesen MRT Kuchai. Manakala pembinaan jambatan landasan kereta api Laluan Putrajaya bertingkat pula, dibina di bawah kontrak V204 iaitu bermula di Portal Selatan landasan kereta api bawah tanah di Bandar Malaysia sehingga Kampung Muhibbah dengan melalui stesen ini. Kontrak itu telah dianugerahkan kepada syarikat sama, WCT Holdings Berhad pada November 2016, dengan jumlah sebanyak RM896.4 juta. Pembinaan stesen ini ialah di bawah nanungan projek Transit Aliran Deras Lembah Klang (KVMRT).

Stesen MRT Taman Naga Emas telah dibuka kepada orang ramai dan memulakan operasinya pada bulan Mac 2023 bersama-sama stesen-stesen Laluan Putrajaya di bawah Fasa 2 yang lain, iaitu dari stesen Kampung Batu sehingga Putrajaya Sentral. Pembukaan MRT Laluan Putrajaya Fasa 2 telah diumumkan pada 23 Disember 2022 oleh MRT Corp. Walaupun begitu, mengikut perancangan asal stesen ini patut dibuka pada Julai 2022, tetapi pembukaannya menghadapi kelewatan lagi dan ditangguhkan pada Januari 2023 akibat sesi ujian set gerabak kereta api mengambil masa lama daripada biasa dan belum selesai.

 Ciri-ciri stesen 
 Perkhidmatan 
Stesen MRT Taman Naga Emas menyediakan perkhidmatan Laluan Putrajaya (PYL), dan terletak di antara stesen Kuchai dan Sungai Besi. Kod stesen yang rasmi bagi stesen ini ialah PY28.

 Lokasi 
Stesen ini terletak di Off Jalan 4/140, dalam kawasan perumahan Taman Naga Emas, selatan Kuala Lumpur. Mercu tanda sekitar stesen MRT Taman Naga Emas ialah Perumahan Taman Naga Emas, Sekolah Tunas Bakti Sungai Besi, Tanah Perkuburan Islam Salak Selatan, Sekolah Kebangsaan (SK) Salak South, Perumahan Taman Salak Selatan, Perumahan Taman Sri Petaling, Kampung Malaysia Tambahan, Bandar Baru Sri Petaling dan Stesen Bandar Tasik Selatan, yang terletak  ke timur..

 Infrastruktur stesen
Berdasarkan Peta Transit Berintergerasi Lembah Klang yang diterbitkan oleh Rapid KL, Stesen MRT Taman Naga Emas dilengkapi dengan kemudahan kawasan meletakkan kenderaan berbayar aras jalan. Stesen MRT Taman Naga Emas dilengkapi dengan kemudahan bagi orang kurang upaya (OKU) seperti tanjakan landai, blok sentuh di permukaan lantai sekitar stesen, tandas mesra pengguna OKU, butang lif yang rendah untuk pengguna kerusi roda, tulisan braille di butang lif dan kaunter rendah untuk pengguna kerusi roda. Selain itu, kemudahan tandas awam, surau lelaki dan perempuan, pusat perkhidmatan pelanggan, eskalator, tangga turut disediakan bagi memenuhi keperluan dan keselesaan pengguna. Untuk pembelian tiket, pengguna boleh membelinya melalui mesin tiket layan diri di aras legar stesen.

 Pintu stesen 
 Pintu Lokasi Destinasi ImejAOff Jalan 4/140   20px|alt=Hentian untuk kenderaan peribadi, e-panggilan dan teksi Hentian sebelah untuk bas pengantara (laluan T589), teksi, perkhidmatan e-panggilan, kenderaan peribadi serta pengguna OKU. Pangsapuri Taman Naga Emas, Taman Salak Selatan, Taman Sri Petaling, Park and Ride MRT Taman Naga Emas 200px  Kunci  Akan datang (Ditangguhkan/diketepikan)
Buat masa sekarang, stesen MRT Taman Naga Emas hanya mempunyai satu pintu masuk dan keluar sahaja.

 Kesalinghubungan 
 Perkhidmatan bas 
Perkhidmatan bas pengantara di Stesen MRT Taman Naga Emas terletak di Hab MRT Taman Naga Emas Pintu A. Terdapat satu laluan yang ditawarkan di hab ini. Rujuk jadual di bawah untuk maklumat lanjut.

 Laluan Koridor Pengendali Terminal  Koridor Sungai Besi Rapid KL KL2537 MRT Taman Naga Emas Pintu A ↺ Bandar Baru Sri Petaling

 Rujukan 

Kategori:Laluan Putrajaya
Kategori:Stesen RapidKL